[{"text_idx": "#000000", "text": "Kui na\u0308dalalo\u0303pp terendab ning ilm o\u0303ues pigem jahedamaid kraade pakub, siis tasub ahju pista kalaroog, mis suu veidi o\u0303hetama paneb ning lauale va\u0308rviku\u0308llusega sa\u0308rtsu lisab. Soovi korral vo\u0303id siinse toidu puhul hirsisalati ka a\u0308ra ja\u0308tta ning kala ko\u0303rvale hoopis meelepa\u0308raseid ahjuko\u0308o\u0308givilju vo\u0303i va\u0308rsket salatit pakkuda.Fileelt naha eemaldamine pole samuti ha\u0308davajalik, kuid serveerimine la\u0308heb nii ladusamalt ja kala ku\u0308pseb veidi kiiremini. Kui tunned vajadust kastme ja\u0308rele, siis valmis toidu juurde sobib ha\u0308sti na\u0308iteks selle sama pannil ku\u0308psenud sidruni mahla ja soolaga kergelt maitsestatud Kreeka jogurt. Vo\u0303id aga vu\u0308rtsikate elamuste pooldajate jaoks lauale pista ka lihtsalt va\u0308ikeses kausis adz\u030cikalisa. Vo\u0303i veel parem \u2013 paku hoopis mo\u0303lemat."}, {"text_idx": "#000001", "text": "Head isu ja anna meilegi teada, kuidas maitses!"}, {"text_idx": "#000004", "text": "Vala potti hirss ja veidi soola ning 4 dl kuuma vett. Keeda kaanega kaetud potis keskmisel kuumusel 10 minutit. Eemalda pott tulelt ja lase veel sama kaua seista. Klopi kahvli abil kohevaks. Sega kokku kala maitsestamiseks mo\u0303eldud adz\u030cika, mesi ja o\u0303li. Maitse saadud segu ning lisa vajadusel veidi soola vo\u0303i veel mett. Maitse peaks ja\u0308a\u0308ma vu\u0308rtsikas, aga kergelt magus. Eemalda lo\u0303helt nahk. Selleks aseta lo\u0303he nahk allpool lo\u0303ikelauale ning asu sabaosa poolt noa abil tugevalt mo\u0308o\u0308da nahka edasi lu\u0308kkama, kuni oled filee nahaosast kenasti eemaldanud. Aseta filee ahjupannile, maitsesta adz\u030cika-meeseguga ja to\u0303sta juurde tomatid, viilutatud sibul ning sidrunipoolik."}, {"text_idx": "#000005", "text": "Ku\u0308pseta 130- kraadises ahjus u 25 minutit, kuni kala on pehme aga kergelt la\u0308bipaistva muljega. To\u0303sta kala vaagnale, ja\u0308ta fooliumi alla puhkama ning ku\u0308pseta sibulat ja tomateid 200 kraadi juures vajadusel veel kuni 10 minutit, kuni need on pehmed. Vahepeal sega keedetud hirss adz\u030cika ja o\u0303liga, lisa hakitud hurmaa ja petersell. Lisa ahjust vo\u0303etud tomatid ja sibul, sega ko\u0303ik la\u0308bi ja maitsesta soola-pipraga. Aseta eraldi serveerimisno\u0303usse vo\u0303i vaagnale koos kalaga. Pigista nii hirsile kui kalale peale ku\u0308psetatud sidrunist mahla ning puista u\u0308le granaato\u0303unaseemnetega. Soovi korral lisa ka veidi hakitud mandleid. Serveeri kohe."}, {"text_idx": "#000006", "text": "Peetri Lo\u0303hea\u0308ri blogi Siit blogist leiad palju uusi ja po\u0303nevaid retsepte, mida meie poolt pakutavast kalavalikust valmistada, ha\u0308id no\u0303uandeid ja kasulikke nippe. Leia enda lemmikretsept ja naudi ho\u0303rgutavat kalarooga.\nLihtne ahjulo\u0303he, seltsiks kapsas kalamarjaga\nLihtne ahjulo\u0303he, seltsiks kapsas kalamarjaga\nLo\u0303he-suviko\u0303rvitsa koftad ja va\u0308rske peedi tzadziki\nLo\u0303he-suviko\u0303rvitsa koftad ja va\u0308rske peedi tzadziki"}, {"text_idx": "#000007", "text": "Peetri Lo\u0303hea\u0308ri blogi Siit blogist leiad palju uusi ja po\u0303nevaid retsepte, mida meie poolt pakutavast kalavalikust valmistada, ha\u0308id no\u0303uandeid ja kasulikke nippe. Leia enda lemmikretsept ja naudi ho\u0303rgutavat kalarooga."}, {"text_idx": "#000008", "text": "Siit blogist leiad palju uusi ja po\u0303nevaid retsepte, mida meie poolt pakutavast kalavalikust valmistada, ha\u0308id no\u0303uandeid ja kasulikke nippe. Leia enda lemmikretsept ja naudi ho\u0303rgutavat kalarooga."}, {"text_idx": "#000009", "text": "Lihtne ahjulo\u0303he, seltsiks kapsas kalamarjaga\nLihtne ahjulo\u0303he, seltsiks kapsas kalamarjaga\nLo\u0303he-suviko\u0303rvitsa koftad ja va\u0308rske peedi tzadziki\nLo\u0303he-suviko\u0303rvitsa koftad ja va\u0308rske peedi tzadziki"}]